CELEX: 52001PC0197
Language: fi
Date: 2001-04-09
Title: Ehdotus neuvoston asetus asetuksen (EY) N:o 411/98 muuttamisesta pitkiin eläinkuljetuksiin käytettävien maantieajoneuvojen ilmanvaihdon osalta

Avis juridique important

|

52001PC0197

Ehdotus neuvoston asetus asetuksen (EY) N:o 411/98 muuttamisesta pitkiin eläinkuljetuksiin käytettävien maantieajoneuvojen ilmanvaihdon osalta  /* KOM/2001/0197 lopull. */  

Ehdotus NEUVOSTON ASETUS asetuksen (EY) N:o 411/98 muuttamisesta pitkiin eläinkuljetuksiin käytettävien maantieajoneuvojen ilmanvaihdon osalta(komission esittämä)PERUSTELUTYhteisön säännöt eläinten suojelusta kuljetuksen aikana vahvistetaan neuvoston direktiivissä 91/628/ETY, sellaisena kuin se on viimeksi muutettuna direktiivillä 95/29/EY.Direktiivin 91/628/ETY liitteessä olevassa VII luvussa säädetään, että kuljetusmatkan kesto ei saa kotieläiminä pidettävien kavioeläinten sekä kotieläiminä pidettävien nautojen, lampaiden, vuohien ja sikojen osalta ylittää kahdeksaa tuntia. Tätä matkan enimmäiskestoa voidaan kuitenkin pidentää, jos kuljetusajoneuvoa koskevat lisävaatimukset täytetään.Neuvoston asetus (EY) N:o 411/98 annettiin direktiivin 91/628/ETY 5 a artiklan 1 kohdan ja 13 artiklan 1 kohdan mukaisesti yli kahdeksan tuntia kestäviin eläinkuljetuksiin käytettäville maantieajoneuvoille asetettavien eläinsuojelua koskevien lisävaatimusten määrittelemiseksi.Asetuksen (EY) N:o 411/98 2 artiklassa säädetään, että komissio antaa neuvostolle eläinlääkintäalan tiedekomitean lausunnon perusteella laaditun, kyseisen asetuksen täytäntöönpanoa ja erityisesti eri ilmanvaihtojärjestelmien soveltamista koskevan kertomuksen.Neuvoston direktiivin 91/628/ETY täytäntöönpanossa saatuja jäsenvaltioiden kokemuksia käsittelevässä komission kertomuksessa [1] vahvistetaan tarve käsitellä tätä eläinten kuljetukseen liittyvää näkökohtaa.[1]  KOM(2000) 809 lopullinen.Ilmanvaihto on yksi tärkeimmistä teknisistä muuttujista, joilla varmistetaan eläinten hyvinvointi pitkillä kuljetusmatkoilla. Eläimiä voidaan kuljettaa alueille, joiden sääolot poikkeavat merkittävästi eläinten lähtöpaikan sääoloista, tai tällaisten alueiden halki. Monia selvityksiä on laadittu kuljetusten aikana tapahtuneista eläinkuolemista, jotka ovat johtuneet liian korkeista tai alhaisista lämpötiloista esimerkiksi odotettaessa eläinten lastausta lautoille. Nämä selvitykset haittaavat vakavasti eläinkuljetusten mainetta ja erityisesti pitkien eläinkuljetusten yleistä hyväksyttävyyttä.Eläinten terveyttä ja hyvinvointia käsittelevä tiedekomitea laati 8.  joulukuuta 1999 kertomuksen eläinkuljetuksiin käytettävien maantieajoneuvojen sisätilojen pienilmastoa koskevista standardeista. Siinä annetaan useita suosituksia. Erityisesti siinä suositellaan, että kaikissa ajoneuvoissa olisi oltava lämpötilan ja kosteuspitoisuuden valvontajärjestelmä, varojärjestelmä sekä näiden tietojen tallentamiseen tarvittavat välineet. Siinä vahvistetaan myös alhaisimmat ja korkeimmat lämpötilat.Eläinten terveyttä ja hyvinvointia käsittelevän tiedekomitean kertomuksessa ei anneta suosituksia kavioeläinten osalta, vaikka niiden kuljetusedellytykset ovat antaneet aihetta erittäin moniin huolenilmauksiin. Tämän vuoksi on tarpeen ryhtyä kiireellisiin toimiin, kunnes riittävät tieteelliset tiedot ovat saatavilla.Ehdotettu muutos, joka koskee perusdirektiivin 91/628/ETY täytäntöönpanoa, on yksinkertaisin keino saavuttaa haluttu tavoite.Ehdotus NEUVOSTON ASETUS asetuksen (EY) N:o 411/98 muuttamisesta pitkiin eläinkuljetuksiin käytettävien maantieajoneuvojen ilmanvaihdon osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annetun neuvoston direktiivin 91/628/ETY [2], sellaisena kuin se on viimeksi muutettuna direktiivillä 95/92/EY [3],[2]  EYVL L 340, 11.12.1991, s. 17.[3]  EYVL L 148, 30.6.1995, s. 52.ottaa huomioon yli kahdeksan tuntia kestäviin eläinkuljetuksiin käytettäville maantieajoneuvoille asetettavista eläinten suojelua koskevista lisävaatimuksista 16 päivänä helmikuuta 1998 annetun neuvoston asetuksen (EY) N:o 411/98 [4] ja erityisesti sen 2 artiklan,[4]  EYVL L 52, 21.2.1998, s. 8.ottaa huomioon komission ehdotuksen,sekä katsoo seuraavaa:(1) Asetuksessa (EY) N:o 411/98 vahvistetaan yli kahdeksan tuntia kestäviin eläinkuljetuksiin käytettäviin maantieajoneuvoihin, joista säädetään direktiivin 91/628/ETY liitteessä olevan VII luvun 3 kohdassa, sovellettavat eläinten suojelua koskevat lisävaatimukset.(2) Asetuksen (EY) N:o 411/98 mukaisesti komissio antaa neuvostolle eläinlääkintäalan tiedekomitean lausunnon perusteella laaditun, kyseisen asetuksen täytäntöönpanoa ja erityisesti eri ilmanvaihtojärjestelmien soveltamista koskevan kertomuksen.(3) Eläinten terveyttä ja hyvinvointia käsittelevä tiedekomitea antoi 8 päivänä joulukuuta 1999 lausunnon eläinkuljetuksiin käytettävien maantieajoneuvojen sisätilojen pienilmastoa koskevista standardeista. Kyseisessä lausunnossa suositellaan erityisesti, että kaikissa ajoneuvoissa olisi oltava lämpötilan ja kosteuspitoisuuden valvonta- ja varojärjestelmä sekä välineet kyseisten tietojen tallentamiseksi. Ilmanvaihtojärjestelmän avulla ajoneuvon sisätilan lämpötila ja kosteuspitoisuus olisi voitava ylläpitää tietyn vaihteluvälin rajoissa. Ilmanvaihtojärjestelmän toiminnan olisi lisäksi oltava ajoneuvon moottorista riippumatonta.(4) Komissio laati direktiivin 91/628/ETY nojalla 6 päivänä joulukuuta 2000 kertomuksen [5] jäsenvaltioiden kokemuksista neuvoston direktiivin 95/29/EY täytäntöönpanon jälkeen. Kertomuksessa todetaan, että eläimet saattavat erityisesti pitkillä kuljetusmatkoilla altistua suuresti vaihteleville sääoloille, mikä haittaa niiden hyvinvointia. Olisi toteutettava toimia kyseisen ongelman lieventämiseksi.[5]  KOM (2000) 809.(5) Kotieläiminä pidettävien kavioeläinten kuljetukseen liittyy vastaavia ongelmia, jotka on tarpeen ratkaista vastaavia keinoja käyttäen.(6) On tarpeen säilyttää niin hyvinvoinnin, terveyden sekä taloudellisten ja sosiaalisten seikkojen kuin ympäristövaikutustenkin kannalta huomioon otettavien eri näkökohtien välinen tasapaino. Erityisesti on aiheellista säätää ennen 1 päivää tammikuuta 2002 rekisteröityjä eläinten kuljetukseen käytettäviä ajoneuvoja koskevasta siirtymäkaudesta.(7) Eläinten suojelua kuljetuksen aikana koskevan perustavoitteen saavuttamiseksi on tarpeen ja aiheellista vahvistaa suhteellisuusperiaatteen mukaisesti ilmanvaihtoa koskevat säännöt pitkiin eläinkuljetuksiin käytettävien ajoneuvojen osalta. Tässä asetuksessa rajoitutaan siihen, mikä on tarpeen tavoitteiden saavuttamiseksi perustamissopimuksen 5 artiklan kolmannen kohdan mukaisesti.(8) Tieteellinen asiantuntemus kuljetusten vaikutuksesta eläinten hyvinvointiin kehittyy jatkuvasti, samoin kuin eläinten kuljetuksessa käytettävät menetelmät. Tämän vuoksi on aiheellista säätää, että komissio voi muuttaa sääntelymenettelyä noudattaen asetuksen (EY) N:o 411/98 liitteessä vahvistettuja teknisiä säännöksiä mainitun kehityksen huomioon ottamiseksi.(9) Asetus (EY) N:o 411/98 olisi näin ollen muutettava,ON ANTANUT TÄMÄN ASETUKSEN:1 artiklaKorvataan asetuksen (EY) N:o 411/98 2 artikla seuraavasti:"2 artiklaMuutetaan direktiivin 91/628/ETY 17 artiklassa säädettyä menettelyä noudattaen tämän asetuksen liite sen mukauttamiseksi tekniseen ja tieteelliseen kehitykseen."2 artiklaKorvataan asetuksen (EY) N:o 411/98 liitteessä oleva 4 luku tämän asetuksen liitteellä.3 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 2002 kaikkiin kyseisenä päivänä tai sen jälkeen rekisteröityihin ajoneuvoihin ja 1 päivästä tammikuuta 2004 kaikkiin ennen 1 päivää tammikuuta 2002 rekisteröityihin ajoneuvoihin.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITEKorvataan asetuksen 411/98 liitteessä oleva 4 luku seuraavasti:"4. ILMANVAIHTO4.1 Huomioon otettavat näkökohdatAjoneuvon on oltava varustettu asianmukaisella ilmanvaihtojärjestelmällä siten, että kuljetettavien eläinten hyvinvointi voidaan taata kuljetuksen kaikissa vaiheissa ottamalla huomioon erityisesti seuraavat näkökohdat:a) suunniteltu matka ja sen kesto,b) käytetyn ajoneuvon rakenne (avoin tai suljettu),c) sääoloista johtuvat sisä- ja ulkolämpötilat, joita voi esiintyä suunnitellun matkan aikana,d) kuljetettaville eri eläinlajeille ominaiset fysiologiset tarpeet,e) direktiivin 91/628/ETY säännökset lastaustiheyksistä ja eläinten yläpuolelle jätettävästä tilasta.4.2 Ilmanvaihtojärjestelmien avulla saavutettavat tavoitteet4.2.1 Ilmanvaihtojärjestelmillä on varmistettava pilaantumattoman ilman tehokas vaihtuminen.4.2.2 Eläinten kuljetukseen käytettävien ajoneuvojen ilmanvaihtojärjestelmät on suunniteltava ja rakennettava ja niitä on ylläpidettävä siten, että kosteuspitoisuuteen mukautettu pysäköidyn tai liikkuvan ajoneuvon lämpötila pysyy kuljetuksen kaikissa vaiheissa jäljempänä olevassa taulukossa ilmoitettujen alhaisimpien ja korkeimpien lämpötilojen rajoissa.&gt;TAULUKON PAIKKA&gt;4.2.3. Ilmanvaihtojärjestelmän on taattava puhtaan ilman tasainen jakautuminen siten, että ilmavirran nimelliskapasiteetti on vähintään 60 m3/h/hyötykuorma (kN).4.2.4. Ilmanvaihtojärjestelmien on pystyttävä toimimaan täydellä teholla vähintään 12 tunnin ajan ajoneuvon moottorista riippumatta.4.3 Tarkastusmenetelmät4.3.1. Ajoneuvoihin on asennettava lämpötilan ja kosteuspitoisuuden valvontajärjestelmä. Anturit olisi sijoitettava kuorma-auton rakenteesta riippuen sääoloille eniten alttiina oleviin osiin.4.3.2. Ajoneuvoihin on asennettava varojärjestelmä, jonka on herätettävä kuljettajan huomio silloin, kun eläinten kuljetustilojen lämpötila nousee tai laskee liikaa.4.3.3. Ajoneuvoissa on oltava välineet tällaisten tietojen tallentamiseksi. Tallenteiden on oltava direktiivissä 91/628/ETY määriteltyjen toimivaltaisten viranomaisten pyynnöstä näiden saatavilla lähtöpäivän ja matkan päättymistä seuraavan 30:nnen päivän välisenä aikana."